
שינויים בתקציב לשנת 2002

היו"ר יעקב ליצמן:

	 בוקר טוב אני פותח את ישיבת הוועדה. לפני שנתחיל בהעברות התקציביות, מישהו יכול לבדוק לי ממשרד הבריאות מי קיבל את ה- 97 מיליון שקל לפיתוח? במשרד הבריאות היה תקציב של 97 מיליון שקל לפיתוח ואני רוצה לדעת מי קיבל אותם, אני מניח שזה במשך שנת 2002.

קרינה קריגר:

	זה באגף פיתוח, היה יותר מ- 97 מיליון ₪.

היו"ר יעקב ליצמן:

	 אני שמח לדעת שהיה יותר, תגידי לי גם מי קיבל את היותר. תבדקו את זה ותחזרו אלי.

שגיא בלשה:

	אתה מדבר על תקציב הפיתוח שמחולק בבסיס בכל שנה? אז יש את אגף הפיתוח, שמחלק את זה, יש את תכנית אשפוז 2000.

היו"ר יעקב ליצמן:

	 אני בטוח שיש קריטריונים ויש אנשים ויש ניירת, אני רוצה לדעת מי קיבל אותם, שמית ומספרית.

קרינה קריגר:

	זה בתכנית אשפוז 2000

היו"ר יעקב ליצמן:

	 אני לא צריך את תכנית אשפוז 2000, אל תטמטמו אותי.  יש תקציב במשרד הבריאות לפיתוח בתי חולים, אני רוצה לדעת מי קיבל אותו, אפשר להשיג את זה בחמש דקות בטלפון, אני גם יכול לעשות את זה, אבל לי לא יספרו את האמת.

	אני מבטל את הדיון הראשון על תקנות השקעות משותפות בנאמנות משום שאנשים מהרשות לניירות ערך לא הופיעו. סמדר לא אמורה להעלות את זה, היא יועצת כלכלית. יש סדרי ניהול, מישהו צריך להגיע מהאוצר וגם חבר הכנסת איתן כבל. 

דבר שני, אני מציע לדחות את הנושא של לבידים היות ולא קבלתי צו חתום. אני לא רוצה לדון בזה, הבטחתי לעמיר פרץ שאני אודיע לו כדי שיוכל להשתתף, והודעתי לו שהוא לא צריך להגיע לירושלים משום שדחיתי את הדיון לשבוע הבא. אני מבקש לקבל את שרת התמ"ס כדי לקבל צו חתום. נעבור להעברות תקציביות.

יגאל גדרון:

	בפניה מספר 205 יש 70 מיליון ו- 8.6 מיליון. ה- 70 מיליון זה למקבצי דיור מתחדשים לעולי אתיופיה. הכסף הוא בהרשאה להתחייב, כסף שיתפרש על פני חמש שנים. 8.6 מיליון מיועדים למשרד התעסוקה.


היו"ר יעקב ליצמן:

	 מי בעד פניה מספר 205?

הצבעה

בעד: רוב
נגד: מיעוט

פניה מספר 205 אושרה

היו"ר יעקב ליצמן:

	 פניה מספר 241

יגאל גדרון:

	לבקשת שר הדתות להעברת ששה תקנים בחודשי עבודה, כמעט 36 חודשי עבודה.

היו"ר יעקב ליצמן:

	 מה זה אומר?

יגאל גדרון:

	צורת העסקה שיותר נוחה למשרד, בפועל זה לא אומר כלום, במקום שיורידו לו בשיא כוח אדם יותר אנשים, נתנו לו 36 חודשי עבודה. 36 משום זה 6 כפול ששה חודשים, זה לחצי שנה.

היו"ר יעקב ליצמן:

	 מי בעד פניה 241?

הצבעה

בעד: רוב
נגד: מיעוט

פניה מספר 241 אושרה

דוד לביא:

	אנחנו מתנצלים על האיחור.

היו"ר יעקב ליצמן:

	 הדיון היה אמור להיות ב- 10:00 בבוקר וחיכיתי לכם 10 דקות.

דוד לביא:

	אנחנו מתנצלים ומבקשים דיון קצר, האיחור נבע מסיבות שלא תלויות בנו. אנחנו מתחייבים להציג את הנושא בצורה קצרה ותמציתית.


היו"ר יעקב ליצמן:

	 זה לא העניין, אני לא ממהר, אני חושב שזה עוול שאני צריך לשבת כאן עשר דקות שתופיעו, כמעט החלטתי לדון על זה אחרי הפגרה.


דוד לביא:

	אתה צודק, אבל למען טובת העניין אנחנו מבקשים בכל זאת לדון בזה היום.

היו"ר יעקב ליצמן:

	 חכו ונראה. פניה מספר 212.

יגאל גדרון:

	מדובר בשינויים פנימיים בתקציב משרד הדתות מתוך זה יש רק 2.8 מיליון בהרשאה להתחייב, חוץ מזה יש היטל לבית קברות האזורי בצפון.

היו"ר יעקב ליצמן:

	 מי בעד פניה מספר 212?

הצבעה

בעד: רוב
נגד: מיעוט

פניה מספר 212 אושרה

היו"ר יעקב ליצמן:

	 האם יש תשובות ממשרד הבריאות? שאלתי על תקציב הפיתוח לבתי החולים מי קיבל אותו ואיזה סכומים?

ירון מרכוס:

	92 מיליון זה בקשה מהאוצר שניתן בסוף שנה שעברה. 37 מיליון זה לטובת פרוייקט הנמ"ר שזה פרוייקט מיחשוב, והשאר לתכנית אשפוז 2000 וסעיפים אחרים של המשרד.

היו"ר יעקב ליצמן:

	 זה לא מה ששאלתי. כל בתי החולים בארץ, רובם, קבלו כסף עבור פיתוח. רציתי לדעת למי חלקו את הכסף הזה, וכמה.

ירון מרכוס:

	יש לי את הפריסה בספר של תכנית אשפוז 2000.

היו"ר יעקב ליצמן:

	 נדמה לי שאחרי כמה שבועות של דו"ח רבינוביץ', לפחות למדתי לקרוא, להבין עוד לא, אבל לקרוא כן. זה לא זה.

ירון מרכוס:

	אבל אלה הפרוייקטים.

היו"ר יעקב ליצמן:

	 אדוני, תחזור עם תשובה ונתקדם.

ירון מרכוס:

	זו התשובה.

היו"ר יעקב ליצמן:

	 זו לא התשובה, אני יודע שזו לא התשובה, אני יודע שאלה לא הנתונים. אני מבקש ממך לצלצל למשרד ותביא לי את הרשימה, אני לא אעכב שום דבר. פניה מספר 234.

גלעד ברייס:

	מדובר בתוספת של 50 מיליון שקל לתקציבי פיתוח לרשויות המקומיות. פיתוח תשתיות, מבני ציבור.

מוסי רז:

	 איזה רשויות?

גלעד ברייס:

	זה לא מיועד מראש לרשויות ספציפיות, הסיכום בין שר האוצר לשר הפנים במסגרת תקציב המדינה 2002, על תוספת של 50 מיליון שקל, כנראה כפיצוי חלקי על הקיצוצים בשנים האחרונות.

מוסי רז:

	 אז שיידעו איזה רשויות ויבואו לכאן.

 גלעד ברייס:

	מדובר בתוספת במסגרת תקציב  הרשויות המקומיות שטרם יועד לרשויות ספציפיות.

יוסף פריצקי:

	 אתה רוצה 2.9 מיליון לאמרכלות, מה זה?

גלעד ברייס:

	זה לא אני, באתי לנושא אחר.

היו"ר יעקב ליצמן:

	 אולי אנחנו לא מדברים על אותה פניה. אתה מדבר על הודעות? זו לא פניה 234.

יוסף פריצקי:

	 אני אסביר את הפניה. הפניה הזו היא במסגרת שינויים תקציביים מיועדים למשרד הפנים לפי התכניות הפנימיות.


היו"ר יעקב ליצמן:

	 את זה אני שומע מכל רפרנט עד עכשיו.

יוסף פריצקי:

	 ומה אתה חושב שאם יבוא רפרנט תשמע משהו אחר?

היו"ר יעקב ליצמן:

	 חוזרים לבקשה מספר 220. זה לגבי קנסות ואנחנו נגד קנסות.

יוסף פריצקי:

	 זו פניה ריקה.

היו"ר יעקב ליצמן:

	 נראה לי שזה לא היום שלכם. 

דניאל לימור:

	זו טעות שלכם.
	
היו"ר יעקב ליצמן:

	 אנחנו עוברים לפניה מספר 237. יש עודפים לרשות הלאומית לבטיחות בדרכים ומה אתם רוצים לעשות עם זה? אמרכלות?

הרצל בן יהושע:

	מדובר בעודפי הקרן לבטיחות משנת 2001 והחלוקה היא לפי ההחלטה של מועצת הרשות. הפעולות שעבורן מיועדים הסכומים זה לנושא פעולות בטיחות ברשויות המקומיות, בנושא הסברה ובנושא ציוד בטיחותי ופינוי.

יוסף פריצקי:

	 למה זו הוצאה מותנית?

הרצל בן יהושע:

	כאשר אתה משלם ביטוח חובה לרכב אז זה מוגדר כקרן ומופקד אצל החשב הכללי והעודפים מועברים משנה לשנה.


היו"ר יעקב ליצמן:

	 מי בעד פניה מספר 237?

הצבעה

בעד: רוב
נגד: מיעוט

פניה מספר 237 אושרה

היו"ר יעקב ליצמן:

	 פניה מספר 220.

דניאל לימור:

	שר המשפטים הוציא צו לגבי תקצוב גביית הקנסות מהמשטרה. אז פה אנחנו מתקצבים את המרכז בתוספת עובדים ותקציב קניות.

היו"ר יעקב ליצמן:

	 על מה אתה מדבר?

דניאל לימור:

	על העברת 8.240 מיליון ₪ לתקציב הנהלת בתי המשפט למרכז לגביית קנסות.

היו"ר יעקב ליצמן:

	 הייתה קודם פניה שאתם רוצים להעביר למרכז לגביית קנסות, אבל זה לא כתוב כאן. תסביר לי למה זה כתוב בנייר הזה ולא כתוב בנייר המקורי?

דניאל לימור:

	אני לא יודע? פה כתוב שזה דואר נכנס מה- 11 ביולי.

יוסף פריצקי:

	 אם אתה מסתכל בפניה מספר 220 המקורית, מדובר בהעברת סכום של ... אלפי שקלים ותוסיף לזה את סעיף ... בהתאם לסעיף ...

היו"ר יעקב ליצמן:

	 מישהו רוצה להיות אובייקטיבי? יש פה פניה אורגינלית ויש צילום.

דניאל לימור:

	אין פה חתימה.


היו"ר יעקב ליצמן:

	 אין באף אחד. היות וזו אותה פניה נצביע בכל זאת, מי בעד פניה מספר 220 בעד מרכז קנסות?

הצבעה

בעד: רוב
נגד: מיעוט
נמנעים: 2

פניה מספר 220 אושרה


היו"ר יעקב ליצמן:

	 פניות מספר 217, 218 שייכות לאיכות הסביבה. את הדיון על לבידים ביטלתי, לקראת הדיון קבלתי מכתב משר האוצר ומשרת התמ"ס על הלבידים. מה שלא קבלתי זו בקשה חתומה של הצו. זאת אומרת שאנחנו דנים על סרק, על מה נדון עכשיו? רציתי לדון אבל ממילא נצטרך לדון שוב.

מוסי רז:

	 אין בקשה חתומה?

היו"ר יעקב ליצמן:

	 ההסבר של המנכ"ל הוא שהיות ופעמים דחינו אותם הוא לא רוצה להתבזות בפעם השלישית, אז הוא רצה שנדון פעם אחת. אמרתי לו שאצלנו זה לא כך, נקבל צו חתום ונדון בו.

יוסף פריצקי:

	 ממילא צו כזה נכנס לתוקף עם חתימתו ואנחנו צריכים לאשר אותו.

שגית אפיק:

	 עם הפרסום ברשומות הוא נכנס לתוקף והאישור שלכם צריך להינתן תוך 60 יום. זה היטל בטחה.

היו"ר יעקב ליצמן:

	 פניה מספר 222.

שגיא בלשה:

	מדובר על תקציב בתי החולים הממשלתיים, בגלל שינויים מדדיים שהשפיעו על מחירי אשפוז, עודכנו תקציבי בתי החולים באותו יום אשפוז חדש.

יוסף פריצקי:

	 אבל בעצם אין לך תוספת כשאתה גורע, אתה מעביר מסעיפים.


שגיא בלשה:

	זה משפיע על הכנסות בתי החולים ומשפיע על הקניות והשכר. כיוון שהמדדים של כל אחד משלושת הדברים האלה הוא מדד שונה יש הפרשים ולמשרד הבריאות יש אפשרות להעביר את אותו כסף. למעשה זה הוסיף כסף לתקציב בתי החולים, אותו שינוי במחירי האשפוז ובמשרד הבריאות הייתה האפשרות להשתמש באותו כסף ולפזר אותו בין בתי החולים השונים לצרכים שונים. חוץ מזה יש החזר קיצוץ על אחיות.

היו"ר יעקב ליצמן:

	 זה הולך לפי קריטריונים?

יוסף פריצקי:

	 אם אני מבין נכון זה לפי מתאשפזים, לפי מיטות. מה זאת אומרת סעיף הוצאה עבור הכנסות? 

שגיא בלשה:

	בית חולים זה מפעל עסקי, בניגוד לתקציב רגיל של משרד יש בבית החולים הכנסות ומולם יש הוצאות. כל בית חולים מקבל הכנסות בגובה ההכנסות שהוא מקבל, הוא מוציא הוצאות. ברגע שמתעדכן מחיר האשפוז, גם סעיף הכנסות שלו משתנה, גם סעיפים של קניות משתנים וגם סעיפים של שכר. 

היו"ר יעקב ליצמן:

	 מי בעד פניה מספר 222?

הצבעה

בעד: רוב
נגד: מיעוט

פניה מספר 222 אושרה

היו"ר יעקב ליצמן:

	 פניה מספר 223, 224

שגיא בלשה:

	מתוקף החלטת ממשלה, משרד האוצר צריך היה לתקצב תחנות בריאות במגזר הערבי והדרוזי בגובה 2,500,000 וזה מימון לתקצוב זה של משרד הבריאות.

היו"ר יעקב ליצמן:

	 זה התקציב שהממשלה התחייבה למגזר הדרוזי?

שגיא בלשה:

	כן.


יוסף פריצקי:

	 יש עוד כמה העברות, לפעולות מרכזיות הוא מוריד ומוסיף לשירותי טיפול למחלות ממושכות.

שגיא בלשה:

	יש פה העברה פנימית של תקציבים לאוטיסטים, אש"ל בגין בתי אבות, לשני תקנים להתפתחות הילד ועוד למרכז גמילה מסמים.

היו"ר יעקב ליצמן:

	מי בעד פניה מספר 223, 224?





הצבעה

בעד: רוב
נגד: מיעוט

פניות מספר 223, 224 אושרו

היו"ר יעקב ליצמן:

	 פניות מספר 225, 229.

שגיא בלשה:

	בגלל קשיים טכניים היה צריך להפריד את התקנים שמורדים מסעיף בתי החולים ומועברים לתקציב משרד הבריאות, כאן היה צריך להפריד את פניית סעיף 94 הזו מפניות - - -

היו"ר יעקב ליצמן:

	 מה זה טכנולוגיות חדשות?

שגיא בלשה:

	אתה מדבר על פניה  24, במסגרת הרחבת סל הבריאות שר הבריאות מקבל 70 מיליוני שקלים שהוא יכול לחלק אותם לפיתוח טכנולוגי.

היו"ר יעקב ליצמן:

	 למי הוא חילק אותם?

שגיא בלשה:

	אפשר לראות בפניה למי הוא חילק. אני יכול להגיד לך, 3.5 מיליון למחלות ממושכות.


היו"ר יעקב ליצמן:

	 רק לממשלתי?

שגיא בלשה:

	זה לא מחולק לבתי חולים זה מחולק לגריאטריה, פסיכיאטריה, בריאות הציבור. זה ה- 70 מיליון, בתי חולים מקבלים דרך הרחבת סל התרופות והייתה טענה למה גריאטריה פסיכיאטריה לא מקבלים מתוך הסל הזה.

יוסף פריצקי:

	 אני מתייחס לסעיף בריאות השן, 1604-24 , אתם מעלים שם את התקציב ל- 12 מיליון. למה הסעיף זה מיועד?

שגיא בלשה:

	יש פה 7 מיליון.

יוסף פריצקי:

	 ואתם מעלים אותו כמעט ל- 12 מיליון.

שגיא בלשה:

	זה במסגרת אותם 70 מיליון של שר הבריאות.

יוסף פריצקי:

	 איפה?

שגיא בלשה:

	בבתי ספר.

יוסף פריצקי:

	 לפי מה? מה הקריטריונים? הילד שלי למשל לא ראה מרפאת שיניים בבית הספר מעולם. מותר לי לבין לפי מה רואים טיפולי שיניים בבתי ספר?

קרינה קריגר:

	התכנית לבריאות השן מחולקת בצורה זו שיש השתתפות של מועצות אזוריות לכל התכנית. זה תלוי אם מועצה רוצה להשתתף בתכנית.

היו"ר יעקב ליצמן:

	 גם עיריות?


קרינה קריגר:

	גם עיריות. זה תלוי אם מועצה או עירייה רוצה להשתתף בזה או לא. בשנה האחרונה הייתה התרחבות של הנושא הזה וזה נכנס יותר ויותר למועצות. זה תלוי במצב העיריה אם היא רוצה להשתתף או לא.

יוסף פריצקי:

	 אתם עושים "מצ'ינג" 50:50?

היו"ר יעקב ליצמן:

	 מה עם עירייה שלא רוצה להשתתף כי אין לה כסף.

קרינה קריגר:

	אם אין ל כסף יש את המרפאות לנזקקים ששם משרד הבריאות כן משתתף.

יוסף פריצקי:

	 אני מדבר על שירותי בריאות לילדים.

קרינה קריגר:

	זו תכנית מכיתה א' עד כיתה ט'.

יוסף פריצקי:

	 אני מכיר את התכנית, היא תכנית טובה, היא הייתה פעם ונפסקה וטוב שמחדשים אותה. אבל כמו שאומר יו"ר הוועדה ובצדק, מה קורה עם עירייה שאין לה, דווקא במקומות הדלים שאין להם אז אין, איזה היגיון יש בזה?

קרינה קריגר:

	כמעט בכל מקום שאין אז יש תכנית של מרפאות לנזקקים שמשרד הבריאות נותן את השירות ומשרד הבריאות משתדל לתת כמה שיותר גם כשהעירייה לא רוצה. מובן שהמשאבים של המשרד מוגבלים והוא לא יכול  מעבר לזה.

יוסף פריצקי:

	 אני רוצה לבקש רשימת מקומות בהם נותנים את הטיפול הזה.

קרינה קריגר:

	אני אנסה להשיג את זה עכשיו.

יוסף פריצקי:

	 אני מוכן לאשר את זה אבל בתנאי שאקבל את הרשימה.

עופר חוגי:

	 לאן עברו שלושה תקנים מסעיף 94.

שגיא בלשה:

	יש 2.5 תקנים שהועברו מסעיף 94.

היו"ר יעקב ליצמן:

	 חסרה לך העברה תקציבית שכבר עשינו.

שגיא בלשה:

	אחד עבר ליחידה לזיהויים צולבים, אחד הועבר למכון לרפואה משפטית וחצי הועבר למחלקה לתזונה.

עופר חוגי:

	 איך אתה לוקח מתקנים ממשלתיים למנהלה.

שגיא בלשה:

	זו החלטה של משרד הבריאות.


היו"ר יעקב ליצמן:

	 אין שום בעיה.

עופר חוגי:

	 היום יהיה חוסר בטכנולוגיות?

היו"ר יעקב ליצמן:

	 שאלתי את זה כבר.

שגיא בלשה:

	אני לא יודע מה יהיה השנה אבל מידי שנה משרד האוצר נותן סכום כסף מסוים להגדלת הסל ולטכנולוגיות. מתוך הכסף הזה, סכום מסוים ניתן עבור הרחבת הסל  וסכום מסוים ניתן למשרד הבריאות עבור בריאות הציבור, גריאטריה ופסיכיאטריה. הסכום הזה היה שנה שעברה 70 מיליון והפניה הזו באה לחלק את אותו סכום.

עופר חוגי:

	 הסכום לא צריך לעלות על 70 מיליון הסכום הוא בשביל להכניס טכנולוגיות ומה שאתה עשית הוא לקחת את הכסף זה והכנסת לשוטף.

שגיא בלשה:

	זה לא לשוטף.


עופר חוגי:

	 אני רואה בחלוקה הכספית שזה הולך לשוטף.

שגיא בלשה:

	זה תגבור של טכנולוגיות.

עופר חוגי:

	 מה זה טכנולוגיות? אתה מכניס תרופות חדשות. הלך 40 מיליון לשירות לבריאות הציבור?

שגיא בלשה:

	150 מיליון הלכו להרחבת סל התרופות לתרופות גרידא, ועוד 70 מיליון הלכו לטכנולוגיות בתחומים שבהם לא נהנים מהרחבת סל התרופות, דהיינו, בריאות הציבור, גריאטריה ופסיכיאטריה.

עופר חוגי:

	 אז זה הולך לשוטף. השר יודע מזה?

שגיא בלשה:

	בוודאי שהוא יודע מזה, הוא חילק. אני אגיד לך בדיוק כמה זה עלה, 3.5 מיליון הלכו לגריאטריה ואם תסתכל בגריאטריה תראה שהכל הלך למכשירים רפואיים.

היו"ר יעקב ליצמן:

	 חבר הכנסת חוגי שאלתי את כל הדברים האלה קודם.

שגיא בלשה:

	במכון לואיס למשל יש 3.5 מיליון למכשירי שיקום.

עופר חוגי:

	 אבל איפה כל ה- 70 מיליון. אתה מראה לי רק 3.5 מיליון. הרי הכסף היה צריך ללכת לתרופות חדשות לבריאות נפש. למה הם הלכו?

שגיא בלשה:

	לתרופות פסיכיאטריות 6 מיליון, מיליון לאביזרים לאוטיסטים, 1.5 מיליון הלכו לגמילה מאלכוהול וסמים, 500 לשעת חירום, 20 מיליון לפיתוח שירותי בריאות הנפש.

עופר חוגי:

	 לבניה.

היו"ר יעקב ליצמן:

	 אז נניח שזה לבניה, אז מה?

עופר חוגי:

	 טכנולוגיה זה אומר לתת לחולים תרופות חדשות או מכשירים.

היו"ר יעקב ליצמן:

	 בריאות נפש זה לבניה?

שגיא בלשה:

	לא, בניה זה סעיף 67 לא 24. 

היו"ר יעקב ליצמן:

	 יש לי שאלה אחרת, מה בנוגע למד"א.

שגיא בלשה:

	ב- 98-01-24 מדובר ב- 9 מיליון - - - 

יוסף פריצקי:

	 שירותי חירום.

שגיא בלשה:

	4.300 מיליון הולך לתגבור נקודות הזנקה יהודה ושומרון ו- 5.118 מיליון הולך לשיפור שירותים רפואיים בקו העימות בצפון.

עופר חוגי:

	 מה הקימו שם?

קרינה קריגר:

	זו החלטת ממשלה לתכנית רב שנתית וזה פשוט תגבור של אמבולנסים, ובמקומות מסוימים שהיה נדרש גם בתחנות.

עופר חוגי:

	 הקימו תחנות חדשות? אפשר לקבל את הרשימה של התחנות החדשות?

היו"ר יעקב ליצמן:

	 לא אכפת לי שתבקשו רשימה, על מד"א אני לא הולך לעכב, אני צריך לבקש רשימות על איפה שלא הקימו לא איפה שהקימו. 

עופר חוגי:

	 טיפול נמרץ גם הקימו?


קרינה קריגר:

	כן, לא בכמויות.

עופר חוגי:

	 אפשר לקבל את רשימה?

קרינה קריגר:

	אני צריכה להגיע למשרד לסדר את זה.

היו"ר יעקב ליצמן:

	 מי בעד פניות 225, 229?

הצבעה

בעד: רוב
נגד: מיעוט

פניות מספר 225, 229 אושרו.




שגיא בלשה:

	בהקשר של מד"א יש לי עוד בקשה. יש אצלכם שתי פניות מאד קטנות ששוכבות אצלכם, אחת היא עוד סכום למד"א שהם צריכים מאד דחוף, של 1.7 מיליון.

היו"ר יעקב ליצמן:

	 איזה פניות?

שגיא בלשה:

	יש לי את הפניה של משרד האוצר 24012.

היו"ר יעקב ליצמן:

	 זו הודעה לא העברה. 24 זו הודעה.

סמדר אלחנני:

	 זה אומר שזה משרד הבריאות.

היו"ר יעקב ליצמן:

	 אבל הוא מדבר על הודעה. תגיד לי מה ונטפל בזה.


עופר חוגי:

	 מה קורה עם המיון בפוריה?

שגיא בלשה:

	מה קורה שם?

עופר חוגי:

	 למה לא בונים שם.

שגיא בלשה:

	למשרד הבריאות יש תקציב פיתוח שהוא מחלק אותו לפי סדרי עדיפויות. יכול להיות שהפרוייקט מתעכב בגלל מכרז קבלנים וכו'.

עופר חוגי:

	 איך הייתה החלוקה עכשיו?

שגיא בלשה:

	יש תקציב פיתוח על בסיס מידי שנה. תקציב הפיתוח נגזר גם משינויים שונים של גמר פרוייקטים. האגף לפיתוח במשרד הבריאות מקבל את הסכום ומקצה את המשאבים בהתאם לסדרי עדיפויות לאומיים.

עופר חוגי:

	 הבנת מהשר, מכל הדיונים שזה בעצם מוקצה לפריפריה.

שגיא בלשה:

	מה שאתה רואה זו הרשאה להתחייב, אתה מדבר על פניה 230. בפניה 230  יש בפניה הזו 2 דברים - - -

היו"ר יעקב ליצמן:

	 אני מוכן לאשר, תסביר לו מה שאתה רוצה.

שגיא בלשה:

	פניה 230 זה תיקון של הרשאה להתחייב שבטעות נשמטה מהתקציב ואנחנו מחזירים את זה למשרד הבריאות, ו- 8,000 ₪ של גידול בתרומות מה"קליימס". ה"קליימס" זה הקרן של ניצולי השואה.

יוסף פריצקי:

	 אתה ממשרד האוצר או ממשרד הבריאות?

שגיא בלשה:

	ממשרד האוצר.

יוסף פריצקי:

	יש פה מישהו ממשרד הבריאות?

גלעד שמיר:

	כן.

יוסף פריצקי:

	 אני רוצה לדבר על התכנית לשילוב חולי נפש בקהילה שאתם מקצים לה עכשיו 7 מיליון שקלים. אני רוצה לקבל פרטים על התכנית ולומר מדוע אני שואל.

שגיא בלשה:

	באיזה פניה זה?

יוסף פריצקי:

	 בפניה 230. ישנם אנשי מקצוע שפנו אלי, שמאוחדים בדעה שהתכנית הזו עלולה להיות קטסטרופה, זה למעשה ניסיון לקצץ באשפוז של חולי נפש בין מוסדות של חולי נפש ובין בכלל בטיפול בהוסטלים, ולזרוק אותם על הקהילה תחת מסווה לכאורה הומני של טיפול בחולי נפש בקהילה, ולמעשה זה צמצום בכסף.

עופר חוגי:

	 זה עולה יותר כסף.

יוסף פריצקי:

	 זה לא עולה יותר כסף, הוסטל עולה תמיד יותר.

שגיא בלשה:

	לא, הוסטל עולה פחות.

יוסף פריצקי:

	 אני רוצה לדעת לפי איזה קריטריונים אתם עובדים פה.

גלעד שמיר:

	המטרה היא לתת הזדמנות לאותם חולי נפש שניתן לתת להם הזדמנות. במסגרת אשפוזית, מעבר להשגחה על החולה ונתינת התרופות, אין שום אפשרות להשתלב בקהילה. כל הפרוייקט הזה יועד לתת לחולים האלה, לאותם חולים שאפשר, לא לחולים מסוכנים - - - -

יוסף פריצקי:

	 מה פירוש?


שגיא בלשה:

	בטח שמעת על ניצולי השואה שהיו תקועים במשך עשרות שנים בבתי החולים, זו דוגמא טובה. במסגרת אותה תכנית לשיקום נכי נפש בקהילה, אותם חולים שהיו תקועים בבתי חולים 45 שנה הועברו להוסטלים ומוסדות.

יוסף פריצקי:

	 זו למשל העברה להוסטלים? להוסטלים בשכונות?

שגיא בלשה:

	כן.

יוסף פריצקי:

	או שזו המשמעות שמשפחה תיקח אליה חולה נפש ובמידה מסוימת תתן לו להסתובב ברחוב? אני רוצה להבין מה התכנית הזו אומרת.

גלעד שמיר:

	היא לא עוסקת בחולים מסוכנים כאלה שחייבים השגחה רפואית באשפוז, היא עוסקת רק באותם חולים שיש להם סיכוי להשתלב בקהילה, שהם ברי שיקום ויכולים לעבוד.

מוסי רז:

	 בני שיקום.

סמדר אלחנני:

	 תודה לאל שמישהו מתקן את זה.

יוסף פריצקי:

	 אני מבקש שאם יש פרטים של התכנית הזו, התכנית הזו הועלתה על הנייר, אני מבקש לראות.

שגיא בלשה:

	הקריטריונים הם במסגרת חוק שיקום נכי נפש, הכל לפי קרירטיונים שכתובים בחוק.

יוסף פריצקי:

	 הבעיה היא לא הקריטריונים שכתובים בחוק, אני רוצה לדעת האם לכל אחד ואחד יש ועדה מקצועית שבודקת אותו ומוציאה אותו?

שגיא בלשה:

	בוודאי. יש ועדת שיקום, יש סל שיקום שהחולה מקבל בהתאם לצרכים שלו.

יוסף פריצקי:

	 למה יש התנגדות של הדרג המקצועי?

שגיא בלשה:

	זה ברור למה. כשאנשים עוברים לקהילה, זה מעלה את איכות החיים שלהם ויש פחות צורך במסגרות של בתי החולים.

סמדר אלחנני:

	 זאת אומרת שהרופאים מתנגדים שאנשים יהיו בריאים?

שגיא בלשה:

	זה לא ברור?

יוסף פריצקי:

	 זה סופר ציניות. האם יש תכנית מוגדרת כתובה של המשרד שאפשר לקבל? 

גלעד שמיר:

	כן.

יוסף פריצקי:

	 מישהו רושם את זה שאפשר לקבל אותה או שאתם אומרים לי כן ובעוד חצי שעה תשכחו מזה.

גלעד שמיר:

	אני אדאג שזה יגיע אליך.


יוסף פריצקי:

	 תודה.

עופר חוגי:

	 בחלוקה של הבניה, יש בניה למחלקות אשפוז 56 מיליון ואחר כך יש לבתי החולים הממשלתיים ב- 20 מיליון, כמה מתוך הכסף הולך לשיפוץ מבנים וכמה לדברים אחרים?

שגיא בלשה:

	מה הולך לציבורי אחר, לא הולך מתוך התקציב הזה, הוא לא בא מפה.

עופר חוגי:

	 כמה קבלו הכללית מתוך זה?


שגיא בלשה:

	יש פה תכנית של הכללית לשנת 2001, 77 מיליון שקלים, אבל זה לא מתוך זה. יש לך טעות, שים לב שזה הכל הרשאות להתחייב, זה לא תקציב נטו. לכללית יש סעיף בנפרד, ה- 77 מיליון שקלים האלה, זה בסוף, אין לך את זה פה, זה נמצא ב- 6706 אם אני לא טועה.

עופר חוגי:

	 מה זה בניית מבנים ושירותים רפואיים משקיים, למי זה? זה ב- 6702.

שגיא בלשה:

	זה הכל פיתוח.

עופר חוגי:

	 פיתוח של מה?

שגיא בלשה:

	יש בניה של מבנה ויש בניה של כל מיני דברים אחרים כמו חדר כביסה לבית החולים, דברים שהם יותר שירותים.

עופר חוגי:

	 יש לזה תקציב נפרד?

שגיא בלשה:

	כן, משרד הבריאות מחלק את זה לפי סדרי עדיפויות שלו.

היו"ר יעקב ליצמן:

	 מי בעד פניה  230?



הצבעה

בעד: רוב
נגד: מיעוט

פניה מספר 230 אושרה

היו"ר יעקב ליצמן:

	 נעבור לפניה מספר 232.

אמיר ארז:

	אני אסביר על התכנית, פה יש את התכנית החמישית שבאה לקיצה השנה. העניין הוא שכל שנה הרווחנו בגלל שהיורו נשאר נמוך, השנה היורו זינק, אנחנו משלמים ביורו וזה בשקלים ואז אנחנו נאלצים להשלים את הפער.

סמדר אלחנני:

	 לא עשיתם עסקת גידור?

היו"ר יעקב ליצמן:

	 מי בעד פניה 232?

הצבעה

בעד: רוב
נגד: מיעוט

פניה מספר 232 אושרה

היו"ר יעקב ליצמן:

	 נעבור לפניה 238 של חקלאות.

ארז ימיני:

	מדובר בפניה שחלק מהסכומים מועברים מסעיף 32  של תמיכה במוצרי יסוד, לסעיף 33 למשרד החקלאות שזה 23,950,000 בהוצאה ו- 33 מיליוני שקלים בהרשאה להתחייב. זה נועד לדברים הבאים, כמעט 4.5 מיליון לפעילויות הדברה שזה מוצרים ציבוריים שמשרד החקלאות עושה בעבור חקלאים. 500,000 ₪ לתגבור של יחידת המדען הראשי במשרד החקלאות. 22 מיליוני ₪ במזומן ו- 33 מיליוני ₪ בהרשאה להתחייב למימון פרוייקטים ברפורמה ברפת ו- 10 מיליון ₪ במזומן, תקציב תמיכות מייקור תעריפי המים ביולי 2000, שיש לנו הסכם עם משרד החקלאות שחלק מהתמורות של ייקור המים הולכים להשקעות בתחום החקלאות, להשקעות חוסכות מים.

היו"ר יעקב ליצמן:

	 בועז של אבו אישר את זה?

יוסף פריצקי:

	 איפה נמצא כל זה?

ארז ימיני:

	יש פה שתי פניות.

יוסף פריצקי:

	 עזוב את הפניה למעלה, בפניה למעלה אתה מוריד 23,950,000 ואתה מעביר את כולה לרזרבה הכללית.

ארז ימיני:

	כשמעבירים מסעיף לסעיף מעבירים את זה דרך הרזרבה הכללית.


יוסף פריצקי:

	 אין לי ויכוח על זה, אני מסתכל על 238, אתה מעביר 23,950,000 למשרד החקלאות אבל כל הפירוט למטה לא עושה סיכום של 23,950,000.

היו"ר יעקב ליצמן:

	 אתה רוצה להגיד שחסר פה דף. יש את זה בעמוד הבא.

יוסף פריצקי:

	 נלך על 239, מורידים 23,950,000 ו- 33 מיליון בהרשאה להתחייב.

ארז ימיני:

	זו הפחתה מ- 32.

יוסף פריצקי:

	 מסעיף 32, נכון. עכשיו משרד החקלאות מוסיף 33. למעלה שמת 23.95 מיליון והרשאה להתחייב 33 מיליון, קודם כל לא ברור לי מה אתה עושה בהרשאה להתחייב אבל נעזוב את זה, ו- 23,950,000? אין פה כלום.

היו"ר יעקב ליצמן:

	 אתה צודק, יש לי את אותה שאלה. חסר פה דף. יש לך את הדף הזה? עכשיו זה כן מסתכם.

יוסף פריצקי:

	 עכשיו זה הגיוני.

היו"ר יעקב ליצמן:

	 מי בעד פניות 238 ו- 239?

הצבעה

בעד: רוב
נגד: מיעוט
פניות מספר 238 ו- 239 אושרו.
ארז ימיני:

	ברשותכם, אני רוצה להתחיל בהתנצלות שבפעם שעברה לא הגענו בגלל אי הבנה בפניה מספר 215.

טמיר כהן:

	היא לא ברשימה.

היו"ר יעקב ליצמן:

	 אבל אם יש דבר כזה, תביאו את זה. נעבור לפניה מספר 248.

שגיא בלשה:

	לפני מספר שנים, הוציאו את הפסיכיאטרייה מקופות החולים לאחריות ישירה של משרד הבריאות. מכיוון שסל הבריאות, שניתן לקופות החולים ניתן גם בגין פסיכיאטרייה, קופות החולים מעבירות את החלק היחסי שהם השתמשו לפסיכיאטרייה כשהפסיכיאטרייה הייתה עדיין ברשותם למשרד הבריאות, זה ה- 122 מיליון.

היו"ר יעקב ליצמן:

	 מי בעד פניה מספר 248?

הצבעה

בעד: רוב
נגד: מיעוט

פניה מספר 248 אושרה

אלעד תמיר:

	פניה מספר 240 של רשות הטבע וגנים, זה חלק מהסדרת חלקה של מדינה בסיוע לכיסוי הגירעון של רשות הטבע והגנים לשנת 2002. דובר במקור ברשות המים שלא יצאה לפועל השנה, הם לא קיבלו השנה, ולכן כיסוי הגירעון הוא כ- 8 מיליון שקל וזה כמו כוסות רוח למת.

עופר חוגי:

	 העבירו להם כבר 8 מיליון ₪, לא?

היו"ר יעקב ליצמן:

	 תרשום לך שעד סוף השנה נעביר עוד 3 מנות כאלה.

עופר חוגי:

	 כמה העבירו להם עד עכשיו?

אלעד תמיר:

	העבירו להם בסך הכל השנה סכום בסביבות 22 מיליון שקל להתייעלות של הרשות ו- 68 מיליון ₪ זה מה שהועבר ויהיו העברות.

היו"ר יעקב ליצמן:

	 ועוד נגיע ליותר ממה שהיה לפני שנה. מי בעד פניה  240?

הצבעה

בעד: רוב
נגד: מיעוט

פניה מספר 240 אושרה

היו"ר יעקב ליצמן:

	 פניה מספר 246, 247.

אלעד תמיר:

	מדובר בהעברה טכנית מהוצאות משק הדלק, סעיף חדש שרשות הגז בהתאם לחוק שהתקבל לאחרונה, מדובר בתקצוב ראשוני של הרשות לצורך תחילת פעולות.

היו"ר יעקב ליצמן:

	מי בעד פניות 246, 247?

הצבעה

בעד: רוב
נגד: מיעוט

פניות מספר 246, 247 אושרו.

אלעד תמיר:

	יש את פניה מספר 237 שנמצאת מתחילת השנה בוועדה, מדובר בדבר טכני לגמרי.

טמיר כהן:

	הוא צודק, היא אצלנו אבל פשוט הם לא הופיעו כבר 4 פעמים.

אלעד תמיר:

	מדובר בדבר טכני לחלוטין, מדובר בהסדרת רשות פיקוח, מעבירים מתקנה אחת בתחילת השנה ובגלל שמדובר בגופים אחרים, הכל נלקח מרשות הטבע והגנים ופה מסדירים את העניין ומחזירים לה את מה שנלקח.

היו"ר יעקב ליצמן:

	 מי בעד פניה מספר 137?

הצבעה

בעד: רוב
נגד: מיעוט
פניה מספר 137 אושרה
היו"ר יעקב ליצמן:

	 פניה מספר 245 של משרד החינוך.

משה שגיא:

	פניה זו נועדה לתקצוב קו העימות, יש פה החזר קיצוץ שהאוצר החזיר לתקציב המשרד, יש פה תקצוב שעות לחינוך מיוחד כ- 4,000 שעות ועוד 4,500 - -  -


מוסי רז:

	 ברשותך יותר לאט, מה זה הסעות תלמידים?

משה שגיא:

	הסעות תלמידים ביש"ע. התקציב לא היה מינואר 2002, יש פה כיסוי רטרואקטיבי של התקציב לכל השנה. לא תקצבנו את זה עד עכשיו, לא קבלו כסף.

סמדר אלחנני:

	 אם היו מוציאים תקציב רק אחרי שמקבלים את התקציב לסעיף התקציבי המיועד, למדינת ישראל לא היו בעיות.

מוסי רז:

	 מה זה סעיף תכניות ויוזמות? הקציבו 127 מיליון ומורידים 78 מיליון.

משה שגיא:

	האוצר, בפניה קודמת העביר מסעיף רזרבה של  77,600,000  ועכשיו הוא מחלק את זה לפניה הזו. כ- 40 מיליון מיועד ליש"ע וקו עימות,  ו- 37 מיליון זה קיצוץ בנושאים שקוצצו על ידי האוצר בנושאים אחרים.

מוסי רז:

	 גם ה- 6 מיליון שיפוצים?

עופר חוגי:

	 זה לא בתוך יש"ע.

משה שגיא:

	יש"ע וקו עימות זה יותר מ- 40 .

היו"ר יעקב ליצמן:

	 מה זה?

משה שגיא:

	זה למיזוג אויר.


היו"ר יעקב ליצמן:

	 מי מקבל את זה? אני מבקש גם לקבל בחדר הזה, אחרת לא נאשר את זה.

מוסי רז:

	 אז למה אמרת 40 כי זה רק 33?

משה שגיא:

	קודם כל זה לא 40 זה הרבה יותר מ- 40, 40 אתה רואה את הסעיף הזה שהאוצר המליץ, יש הסכם בינינו לבין האוצר שכל אחד נותן את חלקו אז 40 זה רק החלק של האוצר. מעבר לזה יש את החלק של המשרד. אני אגיד לך באיזה סעיפים אתה רואה את זה, ביום חינוך ארוך בגני ילדים ביש"ע.

מוסי רז:

	 אבל זה היה כבר מוכן מראש.

משה שגיא:

	ביש"ע לא היה לנו אף אגורה מתקציב ינואר. יש את הסעות התלמידים ויש עוד שינויים במסגרת שעת ההוראה שאמור להיות תקצוב ליום חינוך ארוך. יש שינויים פנימיים בתוך הסעיף של רכישת שעות עבור יום חינוך ארוך ביש"ע.

מוסי רז:

	 אז כמה זה השעות האלה?

משה שגיא:

	4,900 שעות. כפול 4 זה יוצא 28 מיליון.

מוסי רז:

	 אז מה אתם מורידים 30 מיליון אם זה יוצא בסוף מינוס 1.8?

משה שגיא:

	זה היה אצלנו מיועד כבר, פשוט תקצבנו את זה במקום. היה לנו תקצוב ליש"ע וברגע שהאוצר שם את חלקו אנחנו מחלקים את זה.

היו"ר יעקב ליצמן:

	 מי בעד פניה 245?

הצבעה

בעד: רוב
נגד: מיעוט

פניה מספר 245 אושרה


מוסי רז:

	 אין יום שלא עוברים אליהם כמה מיליונים, מה ההבדל בין אלקנה לעכו, בוא אתי לאלקנה ולעכו אני אראה לך מה ההבדל, מספיק שבאלקנה השכר הממוצע הוא פי 5.


ארז ימיני:

	בפניה 215 מדובר במספר נושאים בתקציב הפיתוח של משק המים והחזרת הקיצוץ שקיצצנו מתכנית אחת ויש צורך להחזיר את זה מתכניות אחרות שלא קוצצו  לתכנית שהופחת ממנה התקציב. מדובר בפרוייקט מחשוב נציבות המים, כל מערכות המידע ההידרולוגיות שיעברו למערכות ממחושבות. בשירות הידרולוגי מדובר בקידוח לניטור אקוויפר ירקון תנינים.

	במגזר מיעוטים פשוט לא קצצנו בקיצוץ והיה צריך לקצץ את אותם 2% אז קיצצנו מתקנה אחת ועכשיו פשוט מחזירים את זה לפעילויות האחרות שקיצצנו ביתר .

היו"ר יעקב ליצמן:

	 מי בעד פניה 215?

הצבעה

בעד: רוב
נגד: מיעוט

פניה מספר 215 אושרה

היו"ר יעקב ליצמן:

	 הודעה מספר 70029 ו- 79022.
 
הרצל בן יהושע:

	זו בקשה שלנו להסדיר כ- 22 מיליון שקל בהרשאה להתחייב מהרזרבה הכללית בנושא של פיתוח כבישים בינעירוניים. הכסף מיועד לתגבור התכנון של כבישים בינעירוניים ולהפקעות ופינויים. בעיקר מדובר בכביש 431 שזה כביש רוחב שמחבר את מודיעין לנתיבי איילון שאמור להתבצע בשיטה של P.F.I.

עופר חוגי:

	 מי עושה את זה?

הרצל בן יהושע:

	מע"צ.

סמדר אלחנני:

	 מע"צ זה ה- P.F.I?

הרצל בן יהושע:

	מע"צ מתכננת את זה עבור העברה לשיטת P.F.I את הפינוי והתכנון עושים במע"צ.


עופר חוגי:

	 הביצוע יהיה חוצה ישראל?

הרצל בן יהושע:

	הביצוע בידי יזם פרטי שעושה את זה בשיטה של P.F.I

אברהם יחזקאל:

	 מכיוון שכביש 431 הוא כביש רגיש אז ספר לי שוב, האם התחיל תהליך כלשהו בסוגיית הפינויים?

הרצל בן יהושע:

	התחיל תהליך גם בתכנון וגם בסוגיית הפינויים והוא באמת כביש מרכזי שיזין את כביש חוצה ישראל הוא בין נתיבי איילון למודיעין.

היו"ר יעקב ליצמן:

	 מי בעד 70029 ו- 79022?

הצבעה

בעד: רוב
נגד: מיעוט

הודעות מספר 70029 ו- 79022 אושרו.

היו"ר יעקב ליצמן:

	 פניה 234 של פנים.

ארז ליטן:

	מדובר בקיצוץ שנעשה בהחלטת ממשלה, נעשה בסעיף 1 אצלנו ואנחנו מעבירים אותו לסעיפים הרלוונטיים, אין פה שום דבר מיוחד.

היו"ר יעקב ליצמן:

	 כל הקיצוץ של 2% שעשו, בהתחלה שמים את זה בסעיף 1 ואחר כך...

אברהם יחזקאל:

	 איפה אתה מפזר אותו עכשיו?

ארז ליטן:

	זה הפירוט של האישור הזה, אנחנו מפזרים אותו בכל מיני סעיפים של המשרד, בסעיפים של אחזקה.

אברהם יחזקאל:

	 הייתי רוצה לשמוע את הפירוט.

ארז ליטן:

	אחזקה, תפעול של המשרד שאלה ארנונות, תשלומי שכר דירה וכו'. אנחנו מכינים תיק תקציבים של שיפוץ לשכות.

אברהם יחזקאל:

	 מה זאת אומרת?

ארז ליטן:

	יש לשכות של מנהל אוכלוסין, הייתה פעם תכנית לשיפוצים ואנחנו מקטינים אותה כחלק מהקיצוץ.

היו"ר יעקב ליצמן:

	 מה זה גוף מתאם לתכניות הבניה?

ארז ליטן:

	במנהל התכנון יש מחלקה שעוסקת בהרחבה בהכנה לחקיקה של תקנות הבניה, אז אנחנו מקטינים במידה מסוימת כדי לא לבטל את הפעולה.

אברהם יחזקאל:

	 יש קיצוץ שקשור בסוגיית העובדים הזרים?

ארז ליטן:

	לא, אין קיצוץ כזה.

עופר חוגי:

	 יש, 110,000 ₪.

אברהם יחזקאל:

	 אני יודע שיש קיצוץ אז למה אתה אומר לי שאין.

היו"ר יעקב ליצמן:

	 זה כסף קטן.

אברהם יחזקאל:

	 אני מדבר על העיקרון. אנחנו רוצים להיאבק בעובדים זרים ואנשים שנמצאים פה שלא כחוק.

היו"ר יעקב ליצמן:

	 אתמול היה דיון על זה ביקשתי מהם תוספת תקציב והם לא הסכימו.


ארז ליטן:

	היחידה לגירוש עובדים זה במשרד העבודה אנחנו מנהל האוכלוסין.

היו"ר יעקב ליצמן:

	 אני במקומך, חבר הכנסת יחזקאל, הייתי מציע הצעת חוק, שאסור להכניס עובדים זרים עד חצי ממספר המובטלים.

אברהם יחזקאל:

	 אני כרגע חוזר ממשרד העבודה והרווחה, אני לא אדבר על זה אבל זה משהו שנוגע למה שאמרת כרגע. לא הייתי מקצץ סמלית את העניין הזה.

ארז ליטן:

	אני אומר שהיחידה לגירוש עובדים זרים זה משרד העבודה, זה לא מהתקציב שלנו.

סמדר אלחנני:

	 שמעתי משהו מאד מטריד בדיונים בוועדת השרים שמשרד הפנים אחראי לבדיקת מי נמצא בארץ, האשרות ובדיקת כמה אנשים נמצאים בארץ לפי סוג האשרה שלהם ואין זיווג אינפורמציה עם המשטרה ועם משרד העבודה.

היו"ר יעקב ליצמן:

	 יש זיווג הבעיה שזה לוקח חצי שנה עד שמקבלים את הנתונים המעודכנים וזו הבעיה העיקרית כאן.

סמדר אלחנני:

	 אז לא רק זה שלא צריך לקצץ כאן, הייתה בעיה מאד גדולה ששנתיים הצליבו אינפורמציה בשערי הכניסה וזה נודע בוועדת שרים ולא בכנסת.

ארז ליטן:

	היום יש הצהרת נתונים והעברת אינפורמציה. לפני כשנתיים במשך תקופה של כשנה ומשהו, עדיין לא היה.

היו"ר יעקב ליצמן:

	 אני מציע לך להעביר למשרד הפנים את ההערה של חבר הכנסת יחזקאל שביקש שה- 110,000  האלה לא יקוצצו.

אברהם יחזקאל:

	 אל תקצץ את ה- 110,000, תאמין לי שלא כדאי, תעביר את זה למשהו אחר.

היו"ר יעקב ליצמן:

	 מי בעד פניה 234?



הצבעה

בעד: רוב
נגד: מיעוט

פניה מספר 234 אושרה

סמדר אלחנני:

	 העובדה שקראתי את זה בעיתון, זה מה שמטריד, זה לא הגיע לידיעתנו. המטריד הוא שהמשרד לא דיווח על כך, ואם אתה אומר שהיום זה מתוקן, האם אפשר לתקן את זה רטרואקטיבית?

ארז ליטן:

	יש את הטפסים שלא הוצלבו, הם ישנם וזה בטיפול בניסיון להשלים איכשהו את המידע החסר.

אברהם יחזקאל:

	 סמדר צודקת, יש בעיה של מחשוב. אין הצלבות מלאות.

ארז ליטן:

	בתקופה מסוימת היה באופן שוטף.

היו"ר יעקב ליצמן:

	 נעבור לנושא הבא של ביטוח לאומי.


צו הביטוח לאומי (החלפת לוח י'), התשס"ב-2002

היו"ר יעקב ליצמן:

	 תסבירו לי מה קרה.

ורד שהרבני:

	אנחנו כאן לצורך תיקון טכני בלוח י' של חוק הביטוח הלאומי. לוח י' מדבר על שיעורי דמי הביטוח של עובד, ושל עצמאי ועובד שאינו עובד ואינו עצמאי. במסגרת תכנית החירום הכלכלית התכנית תקנה בין היתר את לוח י' וקבעה שמעסיקים ועובדים עצמאיים נדרשים לשלם דמי ביטוח - - -

היו"ר יעקב ליצמן:

	 אני חושב שאין לי סמכות לדון על זה. דבר שהיה בוועדה אחרת...

שגית אפיק:

	 יש לך סמכות.

היו"ר יעקב ליצמן:

	 אני מציע להחזיר את זה לחבר הכנסת ויצמן לוועדה המיוחדת.

שגית אפיק:

	 יש לך סמכות על פי חוק ואני אגיד למה. הביטוח הלאומי יכל ללכת באחת משלוש דרכים הדרך האחת היא בדרך של תיקון טעות דרך הוועדה המיוחדת. הדרך השניה היא דרך תיקון חקיקה ראשית, תיקון חוק הביטוח הלאומי בדרך של חקיקה ראשית ואז זה היה מגיע לוועדת העבודה והרווחה. הדרך השלישית שהיא מוקנית לו מכוח סעיף 337 לחוק הביטוח הלאומי, היא לתקן בצו את לוח י' ולהחליף אותו. 

סמדר אלחנני:

	 בצו זה סמכות ועדת הכספים.

שגית אפיק:

	 "השר, באישור ועדת הכספים רשאי לשנות בצו את שיעורי דמי הביטוח האמורים בלוח י'". הם בחרו ללכת בדרך זו אבל במקביל - -  -

סמדר אלחנני:

	 שתי הדרכים האחרות היו חסומות בפניהם לכן הם בחרו בדרך הזו. הם פתרו את זה יפה מאד.

היו"ר יעקב ליצמן:

	 כממלא מקום של חבר הכנסת שירי ויצמן - - -


שגית אפיק:

	 כיו"ר ועדת הכספים.

היו"ר יעקב ליצמן:

	 גם שם אני ממלא מקום.

עופר חוגי:

	 היה בעיתון אתמול מודעה.

קריאה:

	בביטוח הלאומי הייתה טעות במודעה הראשונה, אתמול הם תקנו אותה במודעה אחרת.

עופר חוגי:

	 לגבי אלה שהם לא יוצאי צבא, האם הורידו להם עוד 20% חוץ מה- 4%? אני רוצה תשובה מביטוח לאומי, אתם לא יכולים לדעת? האם האנשים שצריכים לקבל קצבאות ביולי מורידים להם את ה- 20% או לא מורידים להם?

ורד שהרבני:

	הבנתי שהוקפאה ההחלטה.

היו"ר יעקב ליצמן:

	 לפי ההודעות אז כן מורידים.

סמדר אלחנני:

	 מתי אתם משיבים לבג"ץ?

ורד שהרבני:

	אני יכולה לבדוק את הדברים האלה.

היו"ר יעקב ליצמן:

	 חבר הכנסת חוגי, הדבר שאתה מעלה מידי רציני שנדון יחד עם תיקון שטות טכנית, זה ממש טכני. אני חושב שזה דבר רציני מה שאתה מעלה, אני מוכן להצטרף לזה ונעשה את זה מייד אחרי הישיבה.

עופר חוגי:

	 אני יודע שהיועץ המשפטי לממשלה נתן הוראה להקפיא, אבל לפי הפרסום שהם מפרסמים בעיתונות, הם אמורים להוריד.

היו"ר יעקב ליצמן:

	 מי בעד התיקון לצו ביטוח הלאומי החלפת לוח י' התשס"ב- 2002?

הצבעה
בעד: רוב
נגד: מיעוט
התיקון אושר.


המשך שינויים בתקציב לשנת 2002

היו"ר יעקב ליצמן:

	 יש עוד הודעה של חינוך, עודפים מחויבים.

יוסף פריצקי:

	 מתוך ה- 90 מיליון, 26 מיליון אמרכלות ועובדי משרד, כמתוך זה אחזקת משרד 20 מיליון, איזה מן עודף מחויב זה לאמרכלות ועובדי משרד ב- 26 מיליון?

משה שגיא:

	בשנה שעברה התחלנו בהקמת מבנה של המרבד, המרבד זה מרכז בדיקות ___ שהועבר מתל- אביב לקריית אונו. במסגרת הזו התחלנו בסוף שנה שעברה הסכם גדול בהרכב של למעלה מ- 10 מיליון שקל, קרוב ל- 15 מיליון להתאמת המבנה לכל הנושא של משגיחים וכל מרכז הבדיקות, ורוב ההסכם גולש לשנה הזו. ההתחייבות נרשמה על הסכום הזה.

יוסף פריצקי:

	 כאמרכלות ועובדי משרד?

משה שגיא:

	לא עובדי משרד בכלל, זה רק אחזקת המשרד והשיפוצים. בשכר אין עודפים מחויבים.

יוסף פריצקי:

	 בדיוק, לכן לא הבנתי איך  26 מיליון רק על עובדי משרד.

משה שגיא:

	זה להתאמות מבנים ועוד.

יוסף פריצקי:

	 כלומר זה התאמת מבנים ומה זה  14.5 מיליון עודף מחויב במנהל מורים?

משה שגיא:

	השתלמויות מורים.

יוסף פריצקי:

	 כלומר יש חיוב להשתלמויות שעוד לא שילמתם אותו? הבנתי.

היו"ר יעקב ליצמן:

	 מי בעד בקשה 010-20?
הצבעה
בעד: רוב
נגד: מיעוט

בקשה מספר 010-20 אושרה

היו"ר יעקב ליצמן:

	 חבר הכנסת ויצמן, בעניין הלבידים, קבלתי מכתב משר האוצר משרת התמ"ס על היטל לבידים 50,000 דולר. לתומי לקחתי את המכתב, חשבתי שמצורף כבר אישור חתום כחוק על ידי השרה וביקשתי להביא את זה. התברר לי שאין לי מסמך חתום, רק מכתב. זאת משום שהיות וכבר דחינו פעמיים את זה אז לא רצו להתבזות בפעם שלישית. החלטתי, היות ואנחנו ועדת כספים, אני לא דן בתיאוריות, כשנקבל דבר חתום על ידי השרה נדון עליו, לא קבלנו, לא נדון.

ויצמן שירי:

	 בכל מקרה גם אם זה מגיע צריך לעשות דיון לפני שמאשרים, הרי כל מה שאישרנו נבלע.

שגית אפיק:

	 קחו בחשבון שברגע שהם מפרסמים את זה ברשומות זה תקף.

ויצמן שירי:

	 אז אני אומר שלפני שמביאים את זה לאישור בוועדה, צריך לעשות דיון איך יכול להיות שבפעם הקודמת הם הצהירו שזה וזה - -  -

היו"ר יעקב ליצמן:

	 אבל ברגע שנקיים דיון על זה, מחר תבוא השרה ותגיד, לא רוצים.

ויצמן שירי:

	 את צריך לעשות דיון מראש, לא יכול להיות מצב שמפעלים אחרים, שקרובים פחות - - - 

היו"ר יעקב ליצמן:

	 אתה מדבר אתי על דיון עקרוני, זה לא שייך לזה.

ויצמן שירי:

	 זה שייך לזה שאישרנו להם סיוע כבר פעם אחת, צריך לשמור על הפרנסה של 200 אנשים. הם קבלו כבר 14 מיליון ₪.

היו"ר יעקב ליצמן:

	 אני חייב להיות כנה, הבוקר, כשראיתי את כל הסיפור הזה, אמרתי שאני מבטל את הדיון והודעתי לחבר הכנסת פרץ, שביקש להשתתף בדיון, שאין צורך שהוא יבוא מתל-אביב כי אני לא אקיים דיון. אני מציע שנעשה את זה בשבוע הבא, בינתיים שיפרסמו את זה, ונעשה דיון מיוחד.

ויצמן שירי:

	 תעשה דיון לפני האישור, ברגע שאתה מאשר, אין משמעות לדיון.


שגית אפיק:

	 הוא לא יכול לעשות דיון תיאורטי, זו לא בקשה תקציבית. ההליך לגבי היטל הוא כזה שהם מפרסמים צו, אחרי שמתפרסם הצו זה נכנס לתוקף ויש להם 60 ימים להגיע לוועדת הכספים לקבל אישור. אין צו לפני כן, גם אם תקיימו דיון תיאורטי, תצטרכו לקיים עוד דיון לאשר.

ויצמן שירי:

	 או שדוחים את ההצעה או שמאשרים אותה.

היו"ר יעקב ליצמן:

	 אבל לא קבלנו הצעה.

ויצמן שירי:

	 אני מבקש שלפני שמביאים לך את ההצעה לאישור, נקיים דיון.

היו"ר יעקב ליצמן:

	 על מה?

ויצמן שירי:

	 אם בכלל ראוי, אחרי שהם קבלו כל כך הרבה כסף, להטיל את ההיטל הזה. קבלתי אינפורמציה  שלא רק שלעובדים לא יצא שום טובה מהכספים האלה, הם נאחזים בעניין בגלל ה- 200 עובדים הם חולבים את המדינה.

היו"ר יעקב ליצמן:

	 אני מוכן לקיים דיון עקרוני, אבל אני מבקש קודם את הצו כי אני לא חושב שזה ראוי ...יותר יפה שאמיר חייק יהיה בדיון עקרוני מאשר אנחנו נדון כאן סתם. במסגרת הצו שיהיה נקיים את הדיון העקרוני שאתה מבקש ואז נדון על הצו.

ויצמן שירי:

	 יחד עם הנוגעים בדבר. עם כל מי שעלול להיפגע.

היו"ר יעקב ליצמן:

	 כולם, עם מי שאתה רוצה.

יוסף פריצקי:

	 אני מבין שהביאו לך את הרשימה ממשרד הבריאות.


תקנות השקעות משותפות בנאמנות (נכסים שמותר לקנות ולהחזיק בקרן ושיעוריהם המרביים)(תיקון), התשס"ב –2002.
תקנות השקעות משותפות בנאמנות (מחירי קניה ומכירה של נכסי קרן ושווי נכסי קרן)
(תיקון) התשס"ב- 2002

דוד לביא:

	אני מבקש את אישור הוועדה לתיקון של שני סעיפים של תקנות השקעות משותפות בנאמנות. הסט הראשון מסדיר את סוגי הנכסים שמותר לקרנות הנאמנות לרכוש ולהחזיק במסגרת הנכסים שלהם בשיעורים המרביים והסט השני מתייחס לאופן שבו צריך לשערך את אותם מסים. 

הצורך בתיקון התעורר בעקבות שינויים שחלו לאחרונה בדרך שבו מתנהל המסחר בשווקים שבהם מתקיים מסחר באגרות חוב מעבר לדלפק באירופה. התעורר ספק אם התקנות הקיימות מאפשרות למנהלי הקרנות להמשיך לפעול באותם שווקים. לאור הספק אנחנו מבקשים להכניס תיקון לתקנות תוך שימור התנאים הבסיסיים שראוי שיתקיימו בניירות הערך שבהם משקיעים מנהלי הקרנות לשוק מוסדר על פי חוק, ניירות ערך שהם סחירים ושיערוך ניירות ערך שישקף את השווי ההוגן שלהם.

	הדיון בתקנות האלה היה בוועדת המשנה ברשות חבר הכנסת איתן כבל והתקנות אושרו ביום ה- 27 במאי 2002. אני רק רוצה לתקן שעל הנוסח שאושר נוספו שני תיקונים שהוכנסו עכשיו לבקשת מנהלי הקרנות, הראשון נוגע להוראת מעבר והוא תקנת משנה א'2 והשני היא הוראה שמתייחסת לאגרות חוב שנסחרות בשוק מוסדר של חבר שנתקבלה בישראל, זה הסייפא של תקנה 2א'3.

סמדר אלחנני:

	 איתן כבל מתנצל שלא יכל - - - 

היו"ר יעקב ליצמן:

	חבר הכנסת כבל לא צריך להתנצל. מי בעד מסקנות ועדת המשנה של שוק ההון?

הצבעה

בעד: רוב
נגד: מיעוט

המסקנות אושרו



  

המשך שינויים בתקציב לשנת 2002.

היו"ר יעקב ליצמן:

	 פניות מספר 217 ו- 218 של איכות הסביבה.

הורביץ:

	יש פה פניה להעברת כ- 7 מיליון שקלים מהרזרבה הכללית למשרד של איכות הסביבה עבור מימון הרשאות בנושא פסולת מוצקה והסדר של המשרד עם משרד האוצר לסייע לרשויות המקומיות להעביר את הפסולת מאתרים הלא מוסדרים לאתרים המוסדרים. הסדר סבסוד של חמש שנים מסתיים בשנה זו ולכן זה מהלך סופי של תקצוב הפרוייקט הזה.

היו"ר יעקב ליצמן:

	 מי בעד פניות 217 ו- 218?

הצבעה

בעד: רוב
נגד: מיעוט

 פניות מספר 217 ו- 218אושרו

יוסף פריצקי:

	 בזמנו עשיתם פרוייקט לשריפת פסולת. הטלתם היטל על פסולת מוצקה, על הטמנה והייתה התחייבות שחלק מזה ילך להקמת אתרים להבערת פסולת. מה קורה עם זה?

הורביץ:

	זו הייתה בקשה שלנו שלא הצלחנו לסכם עם משרד האוצר, ככל שאני יודע, אין היטל על הטמנת פסולת. הכוונה הייתה לייקר את הטמנת הפסולת כדי ליצור אטרקטיביות למפעלי - - -

יוסף פריצקי:

	 אתה אומר שלמרות שזה אושר זה לא נעשה? אני זוכר שזה אושר.

הורביץ:

	אין היטל על הטמנת פסולת בישראל. משרד האוצר לא רצה לעשות את זה כי זה מייקר את הטיפול בפסולת של הרשויות המקומיות.

יוסף פריצקי:

	 אז לפיכך גם לא מטפלים במתקנים להבערת פסולת כי אין מקום.

הורביץ:

	אנחנו מנסים לקדם מתקן כזה גם בחיפה וגם ביבנה באיגוד ערים בדרום יהודה, כרגע זה בשלבי הקמה, האטרקטביות התקציבית של זה מוטלת בספק, בגלל שאין את ההיטל.



דני ארטוב:

	פניה 233 נועדה לממן החזר שכר לימוד לחיילים משוחררים, זה סידור פנימי של הפשרות פנימיות לצורך מימון חיילים משוחררים.

יוסף פריצקי:

	 אלה מרכזי הכשרה ממשלתיים?

דני ארטוב:

	יש תלמידים במרכזים דתיים, בעיקר הנדסאים, הזכאים לפי חוק להחזר לימוד של שנה א' מחוק חיילים משוחררים.

יוסף פריצקי:

	 נתחיל דבר דבר. אתה רוצה 1,300,000 באמרכלות, מה זה?

דני ארטוב:

	משחקים של משרות מימין לשמאל ומשמאל לימין, זה לא כסף.

יוסף פריצקי:

	 1.3 מיליון זה לא כסף?

דני ארטוב:

	זו הזזה פנימית של משרות בין ימין לשמאל. שום בשורה לאומה.

מוסי רז:

	 אבל לא רשום שיש תוספת של משרות.

דני ארטוב:

	אין תוספת, זה הכל פנימי	

מוסי רז:

	 אתה לא יכול להזיז משרות שזה יעלה פחות כסף?

יוסף פריצקי:

	 מה זה תמיכה בפיתוח הכשרה מקצועית למכללות, 2.6 מיליון? זה חיילים משוחררים?

דני ארטוב:

	זה בית ספר למלונאות בחיפה שהמשרד עשה בו שיפוץ גדול והוא קולט בו זמנית כ- 400 לומדי מלונאות.

היו"ר יעקב ליצמן:

	 בשביל מה צריך ללמוד מלונאות אם אין תיירות?

יוסף פריצקי:

	 צריך כי בסוף יהיה.

סמדר אלחנני:

	 שמזנון של הכנסת ייקח כאלה שגמרו את הבית ספר ואז יהיה לנו קפה.

היו"ר יעקב ליצמן:

	 אין תקנה למזנון הכנסת. מי בעד תקנה 233?

הצבעה

בעד: רוב
נגד: מיעוט

פניה מספר 233 אושרה.

היו"ר יעקב ליצמן:

	 אני מחדש את הישיבה. אנחנו עוברים לאישור מוסדות הציבור שאושרו בוועדת המשנה, מספר אחד 609802 לעניין סעיף 46 והשניה  מספר 728102, גם לסעיף 46, וגם לסעיף 61 ד' לחוק מס שבח זה במספר 609802. מי בעד?

הצבעה

בעד: רוב
נגד: מיעוט

הסעיפים אושרו.

היו"ר יעקב ליצמן:

	 יש הודעה של משרד ראש הממשלה.

טמיר כהן:

	מדובר על העברת תקן
	
יוסף פריצקי:

	השאלה איזה תקן, את מי מעבירים? כשמעבירים עם 270,000 ₪ בתקן כוח אדם זה מישהו רציני, מי זה? אולי רבקה פלוך?

היו"ר יעקב ליצמן:

	הלוואי היא הייתה מקבלת תקן. מדובר  על מישהו מהבנא"מ. מי בעד 028-04?





הצבעה

בעד: רוב
נגד: מיעוט

הודעה 028-04 אושרה

היו"ר יעקב ליצמן:

	 תודה רבה לכולם הישיבה נעולה.


הישיבה ננעלה בשעה 12:10





